Mindenki azonnal felismeri Orbán Viktor nőnapi videójának nyitóképeit, aki valaha egynél több epizódot látott a mára szinte kultikussá vált magyar sorozatból, a Szomszédokból.

A miniszterelnök ezúttal az epizódok végén megszokott stílusban beszélt: olyankor a megszólalók mindig valami életigazságot fogalmaztak meg. Így tett Orbán is, aki a néhai brit miniszterelnöktől, a Vasladyként is emlegetett Margaret Thatchertől idézett:

Ha azt akarod, hogy egy dologról sokat beszéljenek, akkor bízd egy férfira. Ha azt akarod, hogy elintézzék, akkor bízd egy nőre.

Boldog nőnapot kívánok!"

A kormány a múlt héten kezdett futtatni egy ugyancsak nőnap alkalmából készített negédes filmecskét. Amit aztán a Nem tehetsz róla, tehetsz ellene nőjogi mozgalom átalakított, hogy az igazságot tükrözze.